બિસ્મિલે આ આત્મકથા રજિસ્ટર આકારનાં પાનાંઓ પર પેન્સિલથી લખી. જેલના એક દેશ ભક્ત વૉર્ડરે તે ગોરખપુરના ‘સ્વદેશ’ અખબારના તંત્રી દશરથલાલ દ્વિવેદીને પહોંચાડી. બિસ્મિલની ફાંસીના પૂર્વ દિવસે ક્રાંતિકાર શિવ વર્મા સાથે મુલાકાત થઈ. છેલ્લું પ્રકરણ તેમણે મેળવ્યું અને પછી તમામ સાહિત્ય ગણેશશંકર વિદ્યાર્થી સુધી પહોંચાડવામાં આવ્યું. તેમણે ‘કાકોરી કે શહીદ’ પુસ્તકમાં આ આત્મકથા પ્રકાશિત કરી કે તુરંત તેના પર પ્રતિબંધ લાદવામાં આવ્યો.